钦定古今图书集成/明伦汇编/氏族典/第250卷 > 张润身
## 钦定古今图书集成/明伦汇编/氏族典/第250卷 > 张润身

按《万姓统谱》：“润身，成安人。登正德进士第，初知西安
县事，以贤能著闻。选授户科给事中，转兵科都给事
中。居谏垣前后十三年，弹劾不避。论巨珰之席势，贪
将之偾兵，与夫指斥近侍之污秽，停寝武弁之带剑，
谏疏数十篇，皆切中时弊。出守平阳，比至郡，问民疾
苦状，凡利所当兴、弊所当革者，悉次第行之，百度井”
井。居二载，浩然有归志。及抵家，日唯以耕读课子，睦
族人、敦乡约为事。后以疾卒。卿士大夫咸称其文章
政事，多可纪述。所著有《四科奏议》传焉。